Danmark deltok i Sommer-OL 2012 i London som ble arrangert i perioden 27. juli til 12. august 2012. 113 utøvere, 63 menn og 50 kvinner deltok i 17 grener; friidrett, bueskyting, sykling, padling, svømming, hestesport, bryting, skyting, bordtennis, tennis, turn, håndball, badminton, roing, seiling, triatlon og boksing. Det var 26. gangen Danmark deltok i et sommer-OL, de har deltatt i samtlige sommer-OL unntatt OL 1904 i St. Louis. De kom på 29. plass med to gull-, fire sølv-, og tre bronsemedaljer. Padleren Kim Wraae Knudsen var landets flaggbærer under åpningsseremonien.